open-index/open-wikipedia-markdown huggingface dataset:
משטרת גשר

משטרת גשר|שמאל|ממוזער|250px
האנדרטה לחיילי גח"ל|שמאל|ממוזער|250px
מראה החצר הפנימית של המשטרה (צילום מראש המגדל הצפון מזרחי)|שמאל|ממוזער|250px
**משטרת גשר** (נקראה גם על ידי ממשלת המנדט - משטרת ג'יסר אל מג'אמי **Jisr El Majami**) היא מבנה משטרה שנבנה על ידי הבריטים, בתקופת המנדט, לפי מודל מצודות טגארט. המשטרה נמצאת ליד קיבוץ גשר ונועדה לשמור על תחנת הרכבת של גשר (שהייתה חלק מרכבת העמק) ועל הגשרים שעל הירדן בג'יסר אל מג'מעה. בתקופת מלחמת העצמאות נערכו במקום קרבות קשים נגד הלגיון הערבי וחיל המשלוח העיראקי.

## ההיסטוריה של האתר
### הקמת האתר
בעקבות מאורעות תרצ"ו-תרצ"ט (1936-1939) החליטה ההנהגה הבריטית בארץ לחזק את ביטחון התושבים. לשם כך הוזמן צ'ארלס טגארט לייעוץ והוא הציע להקים מבני משטרה, מדגמים שונים, ברחבי הארץ. אחד המקומות בהם הוחלט להקים משטרה היה ליד גשר הישנה וזאת על מנת לשמור על נקודות אסטרטגיות באזור שכללו 2 גשרים שחצו את הירדן (לרכבת ולרכב), תחנת רכבת וקרנטינה. המשטרה נבנתה בשנת 1942 עד 1943 כחלק מסבב הבניה השלישי של 'מיזם בנייני המשטרה' ונמסרה לפעילות בידי משטרת המנדט.

### הקרב על המשטרה

ב-27 באפריל 1948 ראו מגיני הקיבוץ שהבריטים מפנים את המשטרה ומייד נשלח כח שתפס את המשטרה. מספר שעות לאחר מכן החלו כוחות הלגיון הירדני לתקוף את הקיבוץ ואת המשטרה. למרות המאמצים נהדפו התוקפים. בהמשך הצטרף חיל המשלוח העיראקי למאמץ הערבי ותקף גם הוא את הקיבוץ והמשטרה. בסיוע כוחות שריון הצליחו העיראקים לפרוץ לחצר המשטרה אולם לבסוף נהדפו. הקרבות באזור הסתיימו ב-22 במאי 1948.

### מעורבות גח"ל בקרבות
בין מגיני המשטרה היו גם אנשי גיוס חוץ לארץ (גח"ל) וחלקם אף נהרג על הגנת המקום. כחלק משימור זכרם של לוחמי גח"ל שנפלו במקום ושל כלל לוחמי גח"ל, הקים הפסל נעם רבינוביץ פסל בצמוד למבנה המשטרה. הפסל עשוי מתכת והוא כולל כתובת הנצחה וחלונות הצצה לרשומות שהותירו אותם לוחמים על קירות המבנה.

### לאחר מלחמת העצמאות
מייד לאחר המלחמה הפעיל הקיבוץ במשטרה בית אריזה לעגבניות. בשנות ה-60 עבר המבנה לרשות כוחות הביטחון ושימש כמתקן אימוני לש"ב של צה"ל. עם הקמת מתקן אדם בשנות ה-90 הועברו האימונים לשם והמבנה ננטש והוזנח. המועצה לשימור אתרי מורשת בישראל הכריזה על המקום כאתר מורשת אולם נכון ל-2016 המקום שומם ולא נעשו צעדים לשימור המקום.

## מבנה המשטרה
במסגרת הקמת משטרות הטגארט הוגדרו 6 דגמים של מבנה. משטרת גשר נבנתה לפי דגם של "תחנה כפרית (2nd Class Police Station)". המשטרה בנויה כחצר הקפית סגורה כשהחלק הצפוני של המבנה ההיקפי בן 2 קומות. בשתי הפינות הנגדיות של החצר נבנו מגדלי שמירה. החלונות ההקפיים בקו הקרקע קטנים על מנת למנוע פגיעה בשוהים במבנה ועל מנת לשמש כחרכי ירי למגיני המקום. חלק מחלונות אלו מוגנים על ידי לוחות ברזל. החלונות בקומה השנייה רחבים יותר ומאפשרים תצפית. החצר הפנימית מחולקת למספר חצרות קטנות על ידי מבנים בני קומה אחת דבר שאפשר שימוש יעיל יותר במרחב הפנימי. על הקירות החיצוניים של המבנה ניתן עדיין להבחין בפגיעות הכדורים שנורו על המבנה במהלך הקרבות ב-1948.

## קישורים חיצוניים

* 

## הערות שוליים

קטגוריה:מצודות טגארט
קטגוריה:מחוז הצפון: מבנים לשימור
קטגוריה:ישראל: אתרי הנצחה
קטגוריה:אתרי מורשת במחוז צפון
קטגוריה:גשר (קיבוץ)
גארי תומאס

**גארי ל. תומאס** (באנגלית: **Gary L. Thomas**) (נולד ב-1962) הוא קצין בדימוס בדרגת גנרל ששירת כסגן מפקד חיל הנחתים.

## ביוגרפיה
תומאס נולד באוסטין שבטקסס. ב-1984 סיים לימודיו באוניברסיטת טקסס באוסטין והתגייס לחיל הנחתים.

סיים קורס טייסי קרב והוכשר כטייס F/A-18 הורנט. במהלך מלחמת עיראק פיקד על טייסת 323 מנושאת המטוסים "קונסטליישן". פיקד על טייסת ההדרכה של הנחתים (MAWTS-1). שירת כעוזר מפקד כנף הנחתים השנייה. שימש עוזרו של ראש אגף תעופה במטה חיל הנחתים ועוזר קצין אג"ם במטה החיל. בפברואר 2013 מונה למפקד השלוחה הקדמית של כנף הנחתים השנייה באפגניסטן ופיקד עליה עד סוף השנה. שימש סגן בתחום ניהול הכוח לראש אגף ניהול המשאבים במטות המשולבים.

ביולי 2015 מונה למפקד כנף הנחתים השנייה. ביוני 2016 קודם לדרגת לוטננט גנרל ומונה לסגן לענייני תוכניות ומשאבים של חיל הנחתים. באוקטובר 2018 הועלה לדרגת גנרל ומונה לסגן מפקד חיל הנחתים. הוא כיהן בתפקיד עד אוקטובר 2021.

במהלך שירותו עוטר באות לגיון ההצטיינות, בכוכב הארד, ושמונה פעמים במדליית האוויר - שש פעמים עיטור על השתתפות במשימות היחידה ושני עיטורים אישים, כולל סימון V לאומץ לב.

תומאס בוגר המכללה לפיקוד ומטה של חיל האוויר ובעל תואר שני בביטחון לאומי מהאוניברסיטה לביטחון לאומי. הוא נשוי לקתרין והם הורים לשלושה.

## קישורים חיצוניים

* ביוגרפיה באתר חיל הנחתים
* Interview with Brig. Gen. Gary L. Thomas, U.S. Marine Corps Assistant Deputy Commandant for Aviation, defensemedianetwork.com, 23 במרץ 2012

קטגוריה:אמריקאים ילידי טקסס
קטגוריה:אוסטין: אישים
קטגוריה:גנרלים בחיל הנחתים של ארצות הברית
קטגוריה:אמריקאים מעוטרי אות לגיון ההצטיינות
קטגוריה:טייסי חיל הנחתים של ארצות הברית
קטגוריה:מעוטרי מדליית האוויר
קטגוריה:מעוטרי כוכב הארד
קטגוריה:מפקדי כנף הנחתים השנייה
קטגוריה:בוגרי אוניברסיטת טקסס באוסטין
קטגוריה:בוגרי האוניברסיטה לביטחון לאומי
קטגוריה:מלחמת המפרץ: אישים
קטגוריה:אנשי הכוחות המזוינים של ארצות הברית במלחמת אפגניסטן
קטגוריה:אמריקאים שנולדו ב-1962
ניקולס המונד

**ניקולס ג'פרי לַמְפְּרִייר הֶמוֹנְד** (באנגלית: **Nicholas Geoffrey Lemprière Hammond**; 15 בנובמבר 1907 - 24 במרץ 2001) היה היסטוריון וגאוגרף בריטי אשר התמחה ביוון העתיקה. במהלך מלחמת העולם השנייה, פעל בשירות מנהלת המבצעים המיוחדים ביוון הכבושה.

## ביוגרפיה
המונד נולד בעיר המחוז אייר שבסקוטלנד  למד בפטס קולג' (Fettes College) שבאדינבורו. לאחר מכן המשיך ללימודי היסטוריה קלאסית בגונוויל וקאיוס קולג' (Gonville and Caius College) השייך לאוניברסיטת קיימברידג', וב-1930, בגיל 22 בלבד, התקבל כמרצה מן המניין בקלייר קולג'. במסגרת לימודיו הוא ערך ביקורים ביוון ואלבניה, ורכש היכרות רבה עם הטופוגרפיה המקומית וכן למד על בוריין יוונית ואלבנית. בשל יתרונות אלו, במהלך מלחמת העולם השנייה בשנת 1940, התגייס למנהלת המבצעים המיוחדים (S.O.E), ונשלח ליוון הכבושה בידי מדינות הציר, אך הצליח להיכנס אליה רק במרץ 1941. פעילותו כללה אימוני קשר חבלה למחתרת היוונית וביצוע משימות חבלה מסוכנות רבות. 

ב-1942 עבר לבסיס האימונים של ה SOE בחיפה ולימד טכניקות גרילה את לוחמי הפלמ"ח כחלק מההכנה לתוכנית "מצדה על הכרמל" (במסגרת זאת גם רואיין לקראת צילומי "עמוד האש" והופיע בה קצרות) ובמהלך האימונים הפך לידיד הציונות. כאיש קשר מומחה השתתף בהכנות להפלגתם של כ"ג יורדי הסירה. ב-1944 הוא פיקד על משימה משותפת גדולה של בעלות הברית וההתנגדות היוונית בתסאליה ומקדוניה. על פועלו הוא קיבל את אות השירות המצוין ואת אות מסדר עוף החול מטעם ממשלת יוון. 

לאחר המלחמה עבד כמרצה בכיר בקלייר קולג' (Clare College) השייך לאוניברסיטת קיימברידג', וב-1954 הפך למנהל של קליפטון קולג' (Clifton College) העצמאי בבריסטול. ב-1962 מונה לפרופסור ליוונית באוניברסיטת בריסטול. תפקיד בו החזיק עד פרישתו ב-1973. ב-1968 נבחר כחבר באקדמיה הבריטית. המונד פרסם ספרים ומאמרים רבים העוסקים ביוון העתיקה, ובפרט במוקדון ואפירוס. הוא נחשב בזמנו למומחה המוביל לענייני מוקדון, והתפרסם כמי שזיהה את האתר הארכאולוגי ורגינה עם העיר העתיקה איגאיה עוד לפני שסברה זו אושרה בידי הארכאולוגים.  

ב-1983 פרסם, לאחר שנות כתיבה ארוכות, ספר זיכרונות על חלקו במהלך המלחמה בשם "Venture into Greece". המונד נפטר ב-24 במרץ 2001. 

היה אב ל-5 ילדים, בהם בתו קרוליין באמל (1940-1995), היסטוריונית ידועה של הכנסייה הקדומה.

## ספריו

## קישורים חיצוניים
* ריאיון עם המונד 

קטגוריה:מעוטרי אות השירות המצוין
קטגוריה:היסטוריונים בריטים
קטגוריה:גאוגרפים בריטים
קטגוריה:אנשי מנהלת המבצעים המיוחדים
קטגוריה:בוגרי אוניברסיטת קיימברידג'
קטגוריה:סגל אוניברסיטת בריסטול
קטגוריה:בריטים שנולדו ב-1907
קטגוריה:בריטים שנפטרו ב-2001
בין כל הרעשים

**בין כל הרעשים** הוא האלבום השני של הזמר היוצר והמלחין נתן גושן שיצא בתאריך 3 במרץ 2013. את כל השירים באלבום כתב והלחין גושן והפיק יועד נבו.

השיר עוד זיכה את נתן בתואר השיר הישראלי המושמע ביותר בתחנות הרדיו לשנת תשע"ג.

עטיפת האלבום עוצבה על ידי סטודיו דורון עדות וצולמה בידי אורית פניני.

## קישורים חיצוניים

* 
*
* נתן גושן – בין כל הרעשים (2013) באתר סטריאו ומונו
* 
* יוסי חרסונסקי, נתן גושן - בין כל הרעשים, מופע השקת הדיסק (זאפה ת"א, מרץ 2013)
* עמוס אורן, אלבום והופעה: נתן גושן באתר הבמה.

קטגוריה:אלבומי נתן גושן
קטגוריה:אלבומים בעברית
קטגוריה:אלבומי חברת NMC יונייטד אנטרטיינמנט
לסלי פלקסמן

**לסלי פלקסמן** (באנגלית: **Leslie Flaksman**) (21 במאי 1907 - 20 בינואר 1997) היה אתלט אמריקאי-יהודי. אלוף המכביה הראשונה (1932) בריצת 1500 מטר.

## ביוגרפיה
לסלי למד באוניברסיטת הרווארד.

במכביה הראשונה שנערכה בשנת 1932 זכה פלקסמן בשתי מדליות, זהב וארד. מדליית זהב, בריצת 1500 מטר בתוצאה של 4:19.7 דקות, לפני ארפד בלודי מאוסטריה (4:22.1 דקות) ומוחמד סעיד ממצרים (4:26 דקות). מדליית ארד, בריצת 5000 מטר, אחרי מוחמד סעיד (15:52.8 דקות) והרי ורבין מארצות הברית.

בנובמבר 1935 הגיע פלקסמן לישראל על מנת ללמוד באוניברסיטה העברית בירושלים. נוסף לכך, הוא היה שופט באליפות ישראל באתלטיקה לנשים.

## קישורים חיצוניים
* 

## הערות שוליים

קטגוריה:אתלטים יהודים אמריקאים
קטגוריה:רצים אמריקאים למרחקים בינוניים
קטגוריה:אלופי המכביה: אתלטים
קטגוריה:בוגרי אוניברסיטת הרווארד
קטגוריה:אמריקאים שנולדו ב-1907
קטגוריה:אמריקאים שנפטרו ב-1997
יעקב שליטא

**יעקב שליטא** (תרנ"ו, 1896–1943) רבה האחרון של טרנופול שבגליציה, נספה בשואה.

## ביוגרפיה
נולד בעיר זבורוב בגליציה המזרחית לרב בן ציון שליטא. הוסמך לרבנות בהיותו בן עשרים, אז גם נשא לאישה את הענא בת הרב יהושע השל באבד, נכדו של רבי יוסף באבד, מחבר "מנחת חינוך", שהיה רב בטרנופול. כחלק מהסדר הנישואין נקבע שבבוא היום הוא יירש את רבנות טרנופול. עם פטירת חותנו בתרע"ט (1919) ירש את מקומו ברבנות, אך לצדו כיהן גם קרוב משפחתו, הרב דוד מנחם מאניש באב"ד מחבר שו"ת "חבצלת השרון", שהיה מבוגר בהרבה. שני האישים הנהיגו את הרבנות בשיתוף פעולה, כאשר חוגי החסידים נהו יותר אחרי הרב באבד ואילו מתפללי "נוסח אשכנז" ראו ברב יעקב שליטא הצעיר את רבם, אם כי גם הוא נסע לעיתים לרבי מהוסיאטין ובכך זכה בהדרגה גם לאהדת החסידים. ב-1927 נחקק חוק בפולין ולפיו בכל קהילה יכהן רב אחד בלבד, דבר שהעיב על שיתוף הפעולה בין שני הרבנים עד לפטירת הרב באבד בשנת 1938.

היה חבר באגודת הרבנים בפולין, וחתימתו מופיעה על כרוז תמיכה במוסדות בית יעקב (תר"ץ). עם זאת, היה מאוהדי תנועת המזרחי.

עם פרוץ מלחמת העולם השנייה נכבשה טרנופול על ידי הסובייטים, בהתאם להסכם לחלוקת פולין. מאז הפכה טרנופול מוקד לפליטים שנמלטו מהחלק הגרמני של פולין, והרב שליטא פעל רבות לעזרתם.

עם הכיבוש הגרמני של טרנופול (תמוז תש"א, יולי 1941) החלו פרעות ביהודים על ידי הגרמנים ומקומיים אוקראינים, ובין ההרוגים היה בנו של הרב שליטא. בספטמבר עברה המשפחה לגטו, ובפברואר 1943 נספה הרב יעקב שליטא במחנה ההשמדה בלז'ץ.

## לקריאה נוספת
* הלל זיידמן, **אישים שהכרתי** עמ' 280–283.
* הרב יצחק לוין (עורך), **[[אלה אזכרה (ספר)|אלה אזכרה]]: אוסף תולדות קדושי ת"ש-תש"ה**, חלק רביעי, "המכון לחקר בעיות היהדות החרדית", ניו יורק תשכ"א, ערכו בעמ' 108–110

## הערות שוליים

קטגוריה:רבנים גליציאנים
קטגוריה:רבנים שנספו בשואה
קטגוריה:נספים במחנה הריכוז בלז'ץ
קטגוריה:טרנופול: רבנים
קטגוריה:ילידי 1896
קטגוריה:נפטרים ב-1943
אוטוביאנקי A112

**אוטוביאנקי A112** (באיטלקית: **Autobianchi A112**) היא מכונית סופרמיני, 3 דלתות האצ'בק, מתוצרת יצרנית כלי הרכב האיטלקית **[[אוטוביאנקי]]** אשר יוצרה  בין השנים 1969–1986.

סך הכול יוצרו 1,254,178 יחידות.

בשנת 1970 זכתה "אוטוביאנקי A112" במקום השני בתחרות מכונית השנה באירופה. במקום הראשון זכתה פיאט 128 ובמקום השלישי רנו 12. בשנת 1969 התחילה חברת אוטוביאנקי לייצר את דגם הסדאן אוטוביאנקי A111.

ב-1968 השתלטה חברת פיאט לחלוטין על חברת אוטוביאנקי, ובשנת 1969 הועברה לחטיבת לנצ'יה של פיאט.

## סדרות "אוטוביאנקי A112"
* סדרה ראשונה (משנת 1969)
* סדרה שנייה (ספטמבר 1971)
* סדרה שלישית (1975)
* סדרה רביעית (נובמבר 1977)
* סדרה חמישית (יוני 1979)
* סדרה ששית (1982)
* סדרה שביעית (1984)
* סדרה שמינית (1985)

## תמונות

קובץ:Autobianchi A112 (5054844696).jpg| אוטוביאנקי A112
קובץ:Autobianchi A112 Normale ca 1974.jpg| אוטוביאנקי A112 שנת 1974
קובץ:1986 Autobianchi A112 (4796765946).jpg| אוטוביאנקי A112 שנת 1986
קובץ:Autobianchi A112 (eighth series), Fuoriserie 2014.jpg| אוטוביאנקי A112 (סדרה שמינית)
קובץ:Lancia A112 Cabriolet (4769087583).jpg| אוטוביאנקי (לנצ'יה) A112, קבריולט


## קישורים חיצוניים

קטגוריה:דגמי מכוניות שהושקו ב-1969
קטגוריה:מכוניות סופרמיני
קטגוריה:מכוניות קבריולה
A112
קטגוריה:כלי רכב איטלקיים
קטגוריה:מכונית השנה באירופה
ואסקס

קטגוריה:שמות משפחה
קטגוריה:שמות משפחה ספרדיים
קטגוריה:שמות משפחה פטרונימיים
יום הספר הבין-לאומי

[ממוזער|שמאל|[סטודנטיות בתוניס מציינות את יום הספר הבין-לאומי בשדרות בורגיבה, 2012]]
**יום הספר הבין-לאומי** מצוין מדי שנה ב-23 באפריל בחסות אונסק"ו כדי לעודד קריאה, הוצאה לאור ושמירה על זכויות יוצרים. 

בכל שנה בוחר ארגון אונסק"ו בשיתוף נציגי תעשיית הספרים את "בירת הספר העולמית". בשנת 2017 הוכרזה העיר קונאקרי בגינאה כבירת הספר העולמית בשל מיזם קידום הקריאה בקרב ילדים ובני נוער מאוכלוסיות מוחלשות. "בירת הספר" לשנת 2021 היא טביליסי, בירת גאורגיה. "בירת הספר" לשנת 2022 היא גוודלחרה במקסיקו. "בירת הספר" לשנת 2023 היא אקרה בירת גאנה בשל התמקדותה בצעירים ובפוטנציאל שלהם לתרום לתרבות ולעושר של גאנה באמצעות תוכניות המשתמשות בכוחם של הספרים לפיתוח הדור הבא.

## בחירת המועד
ב-1923 ביקשו מוציאים לאור בקטלוניה שבספרד להנציח את זכרו של מיגל דה סרוואנטס, תחילה על ידי ציון יום הולדתו ב-7 באוקטובר, ולאחר מכן בציון יום מותו ב-23 באפריל.

ב-1995 החליט ארגון אונסק"ו לציין את "יום הספר וזכויות היוצרים הבין-לאומי" ב-23 באפריל, שהוא תאריך פטירתם של סרוואנטס ושייקספיר (ב-1616). בפועל סרוואנטס נפטר עשרה ימים לפני שייקספיר, בספרד נהג הלוח הגרגוריאני ובאנגליה – הלוח היוליאני.

## ציון היום
בספרד נהוג לקרוא את דון קישוט במעין "מרתון קריאה" הנמשך יומיים. כמו כן, ביום זה מוענק פרס מיגל דה סרוואנטס בעיר אלקלה דה אנארס.

בבריטניה ובאירלנד נהוג לציין את "יום הספר הבין-לאומי" ביום חמישי הראשון בחודש מרץ, שכן לעיתים התאריך 23 באפריל נופל בחג הפסחא.

## ראו גם
* היום הבינלאומי לקניין רוחני
* היום הבין-לאומי לספרי ילדים
* יום שפת האם הבינלאומי

## קישורים חיצוניים

* 

## הערות שוליים

קטגוריה:אירועים בחודש אפריל
קטגוריה:ספר
קטגוריה:קריאה
קטגוריה:הוצאה לאור
ישראל דגן

**ישראל (יורם) דגן** (נולד בי' בטבת תשי"ח, 2 בינואר 1958 בחולון) הוא זמר ומוזיקאי יוצר, חוזר בתשובה חסיד ברסלב.

## ביוגרפיה
נולד בחולון לפרץ ובת-שבע דגן. לו אח אחד. 

כשהיה בן כחצי שנה אביו נפטר מהתקף לב. 

בהמשך גדל באחד מקיבוצי השומר הצעיר. 

את שירותו הצבאי עשה כלוחם בסיירת שקד. לאחר סיום הצבא החל במסע חיפוש רוחני שכלל שהות ממושכת בהודו. בגיל 23 חזר בתשובה והתקרב לחסידות ברסלב, ובמיוחד לרבי ישראל דב אודסר, אשר אותו שימש תקופה מסוימת.

במהלך השנים החל להלחין שיחות, סיפורים ומאמרים מכתבי רבי נחמן מברסלב, ושיריו נהפכו לשירים מפורסמים בחסידות ברסלב ומחוצה לה. בנוסף לשירים אלו חלק משיריו כתב בעצמו. חלק גדול משיריו תורגמו ליידיש על ידי הרב יואל ראטה.

מתגורר בצפת.

## דיסקוגרפיה
* **למען שמו באהבה**
* **אשרינו**
* **תנו לי את לבכם**
* **בת מלך אבודה**
* **מחול צדיקים**
* **עדיין יש תקווה**
* **סמכו על כוחי**
* **רץ ישר לרבנו**
* **שמחת פורים**
* **שמח ורוקד**
* **להתקרב לצדיק האמת**
* **גדולתינו ותפארתינו**
* **ראש השנה שלי**
* **אשירה נא לכבוד רשב"י**
* **מלב היער אל הלב שלכם**
* **קדשנו במצוותיך**
* **ניצחתי ואנצח**
* **יין הונגרי**

## קישורים חיצוניים

* ראיון עם ישראל דגן באתר "ברסלב ישראל"
*

קטגוריה:אנשי הקיבוץ
קטגוריה:לוחמי סיירת שקד
קטגוריה:זמרים השרים בעברית
קטגוריה:זמרים ישראלים
קטגוריה:זמרים חסידיים
קטגוריה:חסידי ברסלב
קטגוריה:צפת: אישים
קטגוריה:ישראלים שנולדו ב-1958
פרדיטה ויקס

**פרדיטה ויקס** (באנגלית: **Perdita Weeks**; נולדה ב-25 בדצמבר 1985) היא שחקנית בריטית. ידועה בעיקר בתפקידה כהיגינס בסדרה מגנום, בלש פרטי מ-2018. 

## ביוגרפיה
ויקס נולדה בסאות גלמורגן בוויילס. היא התחנכה בבית הספר רודין ולמדה היסטוריה של האמנות במכון קורטאולד . אחותה הגדולה היא השחקנית האניסאקל ויקס, ואחיה הצעיר הוא השחקן רולו ויקס.

## קריירה
עם האניסאקל, אחותה, היא הופיעה במיני-סדרה "Goggle-Eyes" ב-1993, וב-"The Rag Nymph" מאת קתרין קוקסון ב-1997, באותה דמות שגילמה אחותה בגיל צעיר יותר.

ב-2002 השתתפה ויקס בעיבוד לספר הילדים "Stig of the Dump".

ב-2003 שיחקה בתפקיד רוצחת צעירה בפרק "Death and Dreams" בסדרה "רציחות במידסומר".

ב-2004 שיחקה בסרט הטלוויזיה "שרלוק הולמס ותעלומת גרבי המשי" בכיכובו של רופרט אוורט בתפקיד שרלוק הולמס.

ב-2006 שיחקה בסרט "מיס פוטר", ב-2007 השתתפה בקומדיה הרדיופונית "Bleak Expectations"

ב-2007 ו-2008 גילמה ויקס את דמותה של מרי בוליין בסדרה ההיסטורית של ערוץ שואוטיים "שושלת טיודור". ב-2008 שיחקה בתפקיד לידיה בנט במיני-סדרה "אבודה בעולמה של ג'יין אוסטן" של רשת ITV. 

ב-2011 הופיעה במיני-סדרה "ההבטחה" כאלייזה מאייר. 

ב-2014 כיכבה יחד עם בן פלדמן בסרט עמוק למעלה, בתפקיד סקרלט, ארכאולוגית שמנסה למצוא את אבן החכמים. 

החל מ-2018 היא מככבת בתפקיד הראשי בסדרה מגנום, בלש פרטי כג'ולייט היגינס, סוכנת MI6 לשעבר, מנהלת האחוזה של רובין מאסטרס ושותפה לחקירות של תומאס מגנום (ג'יי הרננדז). 

## פילמוגרפיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות ילדות אנגליות
קטגוריה:בריטיות שנולדו ב-1985
לאונרד קוטרל

**לאונרד אריק קוטרל** (באנגלית: **Leonard Eric Cottrell**; 21 במאי 1913 - 6 באוקטובר 1974) היה סופר, עיתונאי ושדרן בריטי. מרבית ספריו היו ספרי היסטוריה פופולרית על העת העתיקה.

## ביוגרפיה
קוטרל נולד בטטנהול שבמחוז וולברהמפטון בבריטניה. אביו היה ויליאם קוטרל, ואמו הייתה ביאטריס טוטל. הוא למד בבית הספר קינג אדוארד (King Edward's School) בברמינגהאם, ומגיל צעיר התעניין רבות בהיסטוריה וקריאה. לאחר סיום לימודיו החל לעבוד כעיתונאי, וכתב מאמרים בנושאים היסטוריים עבור מגזינים שונים. כחלק מכתיבתו, בשנות ה-30 של המאה ה-20 הוא סייר בעצמו על גבי אופנוע בכל האתרים ההיסטוריים באנגליה. בנסיעות אלה, לעיתים קרובות הוא התלוותה אליו בדוריס סוויין, שאותה נשא לאישה מאוחר יותר. לאחר שרכש ניסיון בכתיבה, ב-1937 הוא החל לעבוד עבור ה-BBC ואף כתב תסריטים לסרטי תעודה. במהלך מלחמת העולם השנייה, הוא ביקש לשרת בחיל האוויר המלכותי, אולם נדחה מסיבות רפואיות. עם זאת, הוא הוצב בזירת הים התיכון במסגרת עבודתו ככתב של ה-BBC. חוויותיו ככתב מלחמה היוו את הבסיס לספרו "All Men are Neighbours" אשר יצא לאור ב-1947. 

במהלך טיול למצרים ב-1947 הוא ראה לראשונה את הפירמידות, עמק המלכים, והאתרים העתיקים האחרים, וגם פגש מלומדים רבים שעסקו בחקר מצרים העתיקה. הוא והתרשם כל כך עד ששכנע את ה-BBC לתת לו לכתוב ולהפיק סדרה של תוכניות על התגליות הארכאולוגיות במצרים. התוכניות היו מוצלחות מאוד, וב-1950 הוא כתב ספר בשם "The Lost Pharaohs" (הפרעונים האבודים). במהלך שנות ה-50 של המאה ה-20 הוא פרסם ספרים נוספים אשר עסקו בארכאולוגיה מנקודת מבט פופולרית. הוא אמר פעם: "אף פעם לא העמדתי פנים שאני ארכאולוג, למרות שהיום אני נחשב לעיתים קרובות כאחד. אני בעצם סופר על ארכאולוגיה ועל נסיעות. התפקיד שלי, כפי שאני רואה אותו, הוא לשמש מעין מתווך בין המלומד הטהור לבין ההדיוט המשכיל". מכיוון שהיה שדרן מוכר, הספרים התקבלו בהתעניינות מיד עם צאתם לאור, הצליחו מאוד ותורגמו לשפות רבות. ב-1960 הוא התפטר מה-BBC ועבר לגור בווסטמורלנד כסופר עצמאי. 

ב-1961 יצא לאור ספרו: "Hannibal: Enemy of Rome", אשר עסק במצביא המפורסם חניבעל, ובלט בשל המחקר המקיף והמדוקדק שנערך לפני כתיבתו. קוטרל נסע לאורך מסלול מסע חניבעל לחצי האי האפניני ושילב את ממצאיו האישיים בספר. מנהג זה נפוץ גם בשאר ספריו של קוטלר. המבקר רקס וורנר כתב עליו: "הוא מדביק את הקורא בהתלהבותו ונותן לנו את העונג לא רק ללמוד משהו חדש אלא למצוא את התהליך כולו כמרגש כמו סיפור בלשי". ב-1965 הוא היה העורך של "אנציקלופדיה המתומצת לארכאולוגיה" (Concise Encyclopaedia of Archaeology). ב-1962 הוא התגרש מדוריס סוויין, ונישא ב-1965 לדיאנה בונאקיס, אמנית ומוזיקאית צעירה ממנו בהרבה, אשר גם ממנה התגרש ב-1968. לא היו לו ילדים משני הנישואים. הוא נפטר ב-6 באוקטובר 1974.

## ספריו

## קישורים חיצוניים
* לאונרד קוטרל 
* 

קטגוריה:סופרים בריטים
קטגוריה:עיתונאים בריטים
קטגוריה:בריטים שנולדו ב-1913
קטגוריה:בריטים שנפטרו ב-1974
אוטוביאנקי A111

**אוטוביאנקי A111** (באיטלקית: **Autobianchi A111**) היא מכונית משפחתית, 4 דלתות סדאן, מתוצרת יצרנית כלי הרכב האיטלקית **[[אוטוביאנקי]]** אשר יוצרה בין השנים 1969–1972.

בשנת 1968 פיאט השתלטה לחלוטין על אוטוביאנקי ובשנה שלאחר מכן הועברה אוטוביאנקי לחטיבת לנצ'יה של פיאט. בשנה זו גם החלה אוטוביאנקי לייצר את דגם הסופרמיני אוטוביאנקי A112.

האוטוביאנקי A111 היה הדגם הגדול ביותר שיצרה אי פעם חברת אוטוביאנקי, אשר התמחתה בייצור מכוניות קטנות. סך הכל יוצרו ממנו 57,144 יחידות.

בין המנועים שהורכבו למסחרית פיאט 238 הורכב גם מנוע ה"אוטוביאנקי A111".

## היסטוריה
ה-"אוטוביאנקי A111" הוצגה באפריל 1969, והמכירות החלו במאי. הפנים, שישבו בו ארבעה או חמישה נוסעים, היה מאובזר למדי, עם לוח עץ אמיתי על לוח המחוונים, מושבים קדמיים מחליקים למצב שכיבה, שטיחים מקיר לקיר, ריפודי בד, או עור. ריפוד מלא. 

"אוטוביאנקי A111" מתוקן קל הוצג בתערוכה ה-52 של תערוכת הרכב של טורינו באוקטובר / נובמבר שנת 1970. מאפיין מובהק של מכוניות "סדרה 2" אלו היו מנורות זנב מוערמות כפולות, באותו עיצוב שנראה על A111 המקורית, פגושים חדשים צברו רצועות שפשוף, והפנים תוכנן בחלקו מחדש, כולל קונסולה מרכזית חדשה וממתח הילוכים קצר יותר. 

עם התקדמות שנות ה-70 של המאה ה-20 הציגה פיאט מספר גדל והולך של מכוניות בעלת הנעה קדמית במותג משלה, וכך האוטוביאנקי הפכה מיותרת. ה-"אוטוביאנקי A111"  האחרונה עזבה את קו הייצור בשנת 1972.

## קישורים חיצוניים

*  אוטוביאנקי A111 יו-טיוב, (4:27 דקות)
* 

קטגוריה:דגמי מכוניות שהושקו ב-1969
קטגוריה:מכוניות משפחתיות
A111
קטגוריה:כלי רכב איטלקיים
אהרן בכור אלחדיף

רבי **אהרן בכור אלחדיף** (מכונה "**אב"א**"; ה'תקצ"ה - ה'תרס"ט; 1835–1909) היה רב ושד"ר, שכיהן כרב הראשי והחכם באשי של טבריה וכרב הראשי לצפת.

## ביוגרפיה
נולד בשנת ה'תקצ"ה בטבריה, לרב חיים אלחדיף. נשא לאישה את בתו של המקובל הרב יעקב שאלתיאל ניניו.

בחודש סיוון ה'תרל"ו (1876) יצא בשליחות מטעם הקהילה בטבריה. בשנת 1896 החל לכהן כרבה של צפת במקום הרב יוסף יהודה חכים אך משלא קיבל מינוי רשמי של "חכם באשי" המקנה לו סמכויות בקהילה, שב לטבריה לאחר כשלוש שנים, ובשנת ה'תרנ"ח החל לכהן כחכם באשי של טבריה. בשנותיו הראשונות היה במחלוקת על התפקיד עם הרב שלמה רחמים אבולעפיה (בנו של החכם באשי רבי יוסף דוד אבולעפיה), כאשר הראשון לציון הרב יעקב שאול אלישר הכריע לטובת הרב אבולעפיה, אך החכם באשי של האימפריה העות'מאנית, משה הלוי ובעקבותיו השלטונות העות'מאניים, קבלו את מינויו של הרב אלחדיף בסוף שנת 1900.

השיב לשאלות הלכתיות שהופנו אליו ממקומות שונים. היה עשיר גדול ובעל אדמות חקלאיות ובית קיץ בפקיעין.

נפטר בט"ו באב ה'תרס"ט.

## משפחתו
בנו היה רבי חיים אלחדיף, מחבר הספר "יצב גבולות" שנבחר ב-1913 לתפקיד החכם באשי של טבריה, אך לא כיהן בו בשל מחלוקת. נכדו, זאכי אלחדיף, היה ראש העירייה היהודי הראשון בארץ ישראל. הוא כיהן בראשות עיריית טבריה משנת 1928 עד הירצחו בשנת 1938.

## מספריו
* '''מפי אהרן'''
* **כפי אהרן** - שו"ת
* **ראש אהרן** - על שולחן ערוך אורח חיים
* **מצח אהרן** - על שולחן ערוך יורה דעה
* **תנוך אזן אהרן** - על שולחן ערוך אבן העזר
* **בשנה יראה** - על התנ"ך
* **והניף אהרן** - דרושים
* **ויקרא אהרן** - על התורה
* **זכות יוסף**
* **זכר עשה**
## הערות שוליים

קטגוריה:טבריה: רבנים ראשיים
קטגוריה:מחברי ספרי שו"ת
קטגוריה:מחברי ספרי דרוש
קטגוריה:נושאי משרת חכם באשי
קטגוריה:ארץ-ישראלים שנולדו ב-1835
קטגוריה:ארץ-ישראלים שנפטרו ב-1909
קטגוריה:אנשי היישוב הוותיק ילידי ארץ ישראל
קטגוריה:אנשי היישוב הוותיק ילידי ארץ ישראל במאה ה-19
אוטוביאנקי ג'רדיניירה

**אוטוביאנקי ג'רדיניירה** (באיטלקית: **Autobianchi Giardiniera**) היא מכונית סופרמיני בתצורת סטיישן, 2 דלתות צדדיות + דלת אחורית, מתוצרת יצרנית כלי הרכב האיטלקית **[[אוטוביאנקי]]** אשר יוצרה בין השנים 1968–1977.

גג הדגם היה מכוסה בשטחו הגדול בברזנט אשר היה ניתן לפתיחה, על ידי גלגול בד הברזנט לכיוון הנגדי של הפתיחה.

הדגם היה מבוסס על דגם "פיאט 500 ג'רדיניירה".

בשנת 1969 התחילה חברת אוטוביאנקי לייצר את דגם ה-סופרמיני "אוטוביאנקי A112", ואת דגם הסדאן אוטוביאנקי A111.

ב־1969 הועברה אוטוביאנקי לחטיבת לנצ'יה של פיאט.

## תמונות

קובץ:1974 Autobianchi 500 Giardiniera (12935946113).jpg|אוטוביאנקי ג'רדיניירה שנת 1974 (הדלת האחורית נפתחת מצד ימין לכיוון צד שמאל)
קובץ:Autobianchi Bianchina (1969) - Flickr - FaceMePLS.jpg|אוטוביאנקי ג'רדיניירה שנת 1969
קובץ:500-Giardiniera-Autobianchi.jpg|אוטוביאנקי ג'רדיניירה
קובץ:Auto Bianchi 500 D Giardiniera (1971) - Flickr - FaceMePLS.jpg|אוטוביאנקי ג'רדיניירה שנת 1971
קובץ:Fiat 500 Giardiniera rear 20130901.jpg| **פיאט 500 ג'רדיניירה** (הדגם כמעט זהה לדגם האוטוביאנקי ג'רדיניירה אשר היה מבוסס על דגם ה- "פיאט 500 ג'רדיניירה)


## ראו גם
* אוטוביאנקי
* פיאט
* אוטוביאנקי ביאנקינה
* אוטוביאנקי Visconteo
* אוטוביאנקי סטאלינה
* אוטוביאנקי פרימולה
* אוטוביאנקי A111
* אוטוביאנקי A112
* אוטוביאנקי Y10

## קישורים חיצוניים

קטגוריה:דגמי מכוניות שהושקו ב-1968
קטגוריה:מכוניות סופרמיני
קטגוריה:מכוניות סטיישן
ג'רדיניירה
קטגוריה:כלי רכב איטלקיים
עונת 2016/2017 בליגה המאוחדת של VTB

**עונת 2016/2017** היא העונה השמינית של ליגת VTB והעונה הרביעית שבה היא מתפקדת כאליפות רוסיה בכדורסל - הליגה הרוסית הבכירה בכדורסל. צסק"א מוסקבה שבה וזכתה באליפות בפעם הששית ברציפות.

13 קבוצות משתתפות בליגה שהתחילה ב-2 באוקטובר 2016. משחקי הפלייאוף נפתחו ב-23 באפריל 2017.
## הקבוצות

## העונה הסדירה
העונה הסדירה נפתחה ב-2 באוקטובר 2016 והושלמה ב-23 באפריל 2017. 13 הקבוצות התמודדו על שמונה מקומות בפלייאוף הליגה בטורניר המורכב ממשחק בית וחוץ עם כל אחת מהיריבות.
### טבלת הליגה

## פלייאוף הליגה

## קישורים חיצוניים
* 
2017
קטגוריה:תחרויות כדורסל ב-2016
קטגוריה:2016 ברוסיה
קטגוריה:תחרויות כדורסל ב-2017
קטגוריה:2017 ברוסיה
שדר (כוכב)

**שֶדָר** (בערבית: **صدر** - סאדר - "בית החזה" נקרא לפעמים גם שדיר או שאדר) או **α בקסיופאה** הוא בדרך כלל הכוכב הבהיר ביותר בקבוצת הכוכבים קסיופאה, אך הכוכב המשתנה γ בקסיופאה עולה עליו בבהירותו מדי פעם. הכוכב נמצא בתחתית האסטריזם בצורת האות **W** שמהווה את החלק הבולט של קבוצת הכוכבים.

## תכונות
שדר הוא ענק כתום מסוג ספקטרלי K0 III, מסתו אינה ידועה בוודאות, אך מעוצמת ההארה היא מוערכת בכ-4–5 מסות שמש, רדיוסו כ-42 רדיוסי שמש - כמחצית מרדיוס המסלול של כוכב חמה, טמפרטורת פניו כ-4,700 קלווין והוא מאיר בעוצמה של פי 535 מעוצמת ההארה של השמש באור נראה, אך בשל טמפרטורת פניו הנמוכה יחסית חלק משמעותי מקרינתו היא בתחום התת-אדום. זהו אחד הכוכבים הבודדים שהצליחו לצפות בו באופן ישיר בהתעממות השוליים - תופעה אופטית שבה שולי הכוכב נראים עמומים יותר ממרכזו.

בשנת 1867 דווח שבהירות נראיתו של שגר משתנה בין דרגות בהירות 2.2 ו-2.8 באופן בלתי סדיר ובשל כך הכוכב מופיע ככוכב משתנה ברשימות שונות, אך תצפיות לאורך המאה ה-20 לא גילו כל השתנות משמעותית בבהירותו והסיבה לתוצאות החריגות במאה ה-19 אינה ידועה.

## קישורים חיצוניים
* שדר באתר של ג'ים קלר
* 

## הערות שוליים

קטגוריה:ענקים מסוג K
קטגוריה:קבוצת הכוכבים קסיופאה
מחנה קישטרצ'ה

**מחנה קישטרצ'ה** (בהונגרית: **Kistarcsai Központi Internálótábor**) היה מחנה מעצר בעיר קישטרצ'ה (Kistarcsa) מצפון-מזרח לבודפשט, בירת הונגריה. המחנה פעל משנות השלושים ועד שנות החמישים. נכלאו בו עצירים פוליטיים וכן יהודים, שרובם גורשו להשמדה בפולין.

## תולדות המחנה
המחנה ובו חמישה בניינים הוקם בשנות השלושים ושימש את עוצר הונגריה מיקלוש הורטי ביחד עם אתרים נוספים לכליאת מתנגדים פוליטיים וביניהם יהודים.

אחרי פרוץ מלחמת העולם השנייה שימש המחנה את שלטונות הונגריה לכליאת עצירים פוליטיים ויהודים. המבנים שבו נועדו ל-200 איש אך הוכנסו לתוכם 2,000 אנשים.

לאחר השתלטות גרמניה על הונגריה ב-19 במרץ 1944 החלו הגרמנים להוביל אל המחנה יהודים שנעצרו לקראת גירושם להשמדה במחנה אושוויץ. המחנה היה בשליטת האס אס אך בניהול ישיר של משטרת הונגריה. מפקדו, אישטוון ושדניאי, נהג באנושיות וניסה להקל על עציריו. הוא איפשר למספר ארגוני סיוע יהודיים לסייע להם.

ב-29 באפריל 1944 שולחו מן המחנה ברכבת במשלוח הראשון לאושוויץ 1,800 יהודים. לפני שעוצר הונגריה הפסיק את השילוחים ב-7 ביולי נשלחו מהמחנה אל מותם עוד כ-32 אלף יהודים ב-18 משלוחים. אדולף אייכמן, שניהל את גירוש יהודי הונגריה להשמדה, ניסה לאחר מכן לשלח מהמחנה עוד 1,500 יהודים, אך להורטי נמסר על כך והוא הורה להחזיר את הרכבת לפני שיצאה מהונגריה.

בהמשך הגיע למחנה צוות של מומחים לשילוח יהודים שנשלח על ידי אייכמן ובו בין היתר הגרמני פרנץ נובק וההונגרים לסלו בקי ופאל אוברישי. הצוות הצליח להוציא מהמחנה אל אושוויץ בשלהי חודש יולי עוד משלוח ובו 1,200 יהודים.

המחנה נסגר ב-27 בספטמבר 1944, אשר חל ביום הכיפורים. בעת סגירתו נותרו בו כאלף יהודים. הם הועברו למחנות עבודה בהונגריה.

בשנים 1949 עד 1953 שימש מחנה קישטרצ'ה את משטרת הביטחון של הונגריה הקומוניסטית כמחנה מעצר לאסירים פוליטיים.

## לקריאה נוספת
* 

## קישורים חיצוניים

* המחנה, באתר יד ושם
* המחנה, באתר Jewish Virtual Library

קישטרצ'ה
קטגוריה:שואת יהודי הונגריה
קטגוריה:הרפובליקה העממית ההונגרית
קטגוריה:בתי סוהר שנסגרו
קטגוריה:אירופה: בתי סוהר
אוטוביאנקי פרימולה

**אוטוביאנקי פרימולה** (באיטלקית: **Autobianchi Primula**) היא מכונית סופרמיני מתוצרת יצרנית כלי הרכב האיטלקית אוטוביאנקי אשר יוצרה בין השנים 1964–1970.

## מבנה
מנוע דגם ה"אוטוביאנקי פרימולה" נלקח מפיאט 1100 דגם D (בין השנים 1964–1968), ומשנת 1968 המנוע נלקח מפיאט 124. לדגם הייתה הנעה קדמית (עבור פיאט זה היה הדגם הראשון מסוג זה), מנוע רוחבי, מצמד הידראולי, ארבעה בלמי דיסק וכן דלת אחורית (בדגמי 3 דלתות האצ'בק - היו שתי דלתות נוסעים ודלת מטען).

בשנת 1969 התחילה חברת אוטוביאנקי לייצר את דגם הסופרמיני "אוטוביאנקי A112", ואת דגם הסדאן אוטוביאנקי A111.

ב-1969 הועברה אוטוביאנקי לחטיבת לנצ'יה של פיאט.

אוטוביאנקי פרימולה זכתה במקום השני, בתחרות מכונית השנה באירופה לשנת 1965.

## דגמי "אוטוביאנקי פרימולה"
* 3 דלתות - הצ'בק
* 4 דלתות - סלון
* 5 דלתות - הצ'בק
* 2 דלתות - קופה

### דגמי אוטוביאנקי פרימולה קופה
* 1200 Coupé
* 1400 Coupé S

## לקריאה נוספת
* 

## קישורים חיצוניים

* 

קטגוריה:דגמי מכוניות שהושקו ב-1964
קטגוריה:מכוניות סופרמיני
פרימולה
קטגוריה:כלי רכב איטלקיים
אוטוביאנקי סטאלינה

ממוזער|290px|אוטוביאנקי סטאלינה
**אוטוביאנקי סטלינה** (באיטלקית: **Autobianchi Stellina**) היא מכונית ספורט קטנה, 2 מושבים, מתוצרת יצרנית כלי הרכב האיטלקית **[[אוטוביאנקי]]** אשר יוצרה בין השנים 1963–1965. 

סך הכול יוצרו 502 יחידות.

ב-1968 השתלטה חברת פיאט לחלוטין על חברת אוטוביאנקי.

ב-1969 הועברה אוטוביאנקי לחטיבת לנצ'יה של פיאט.

## גרסאות "אוטוביאנקי סטאלינה"
* קבריולה - (spyder), (Roadster)
* גג פח - קבוע

### דגמי "אוטוביאנקי סטאלינה"
* spyder (דגם עיקרי)
* Stellina 800

## סדרות "אוטוביאנקי סטאלינה
* סדרה ראשונה - יוצרו 343 יחידות
* סדרה שנייה - יוצרו 159 יחידות

## תמונות

קובץ:Stellina 800 rouge 4.JPG| אוטוביאנקי סטאלינה 
קובץ:Stellina 800 rouge 3.JPG| אוטוביאנקי סטאלינה 800


## ראו גם
* אוטוביאנקי
* פיאט
* אוטוביאנקי ביאנקינה
* אוטוביאנקי Visconteo
* אוטוביאנקי A112
* אוטוביאנקי פרימולה
* אוטוביאנקי ג'רדיניירה
* אוטוביאנקי A111
* אוטוביאנקי Y10

## קישורים חיצוניים

קטגוריה:דגמי מכוניות שהושקו ב-1963
קטגוריה:מכוניות ספורט
קטגוריה:מכוניות קבריולה
סטאלינה
קטגוריה:כלי רכב איטלקיים
ג'ון דייוויס (קצין)

**ג'ון מ. דייוויס** (באנגלית: **Jon M. Davis**) הוא קצין אמריקאי בדימוס בדרגת לוטננט גנרל, בתפקידו האחרון שירת כסגן מפקד לענייני תעופה של חיל הנחתים.

## ביוגרפיה
דייוויס נולד באורצ'רד פארק שבמדינת ניו יורק. למד לתואר ראשון בקולג' אלגייני שבפנסילבניה והצטרף לתוכנית הכשרת מפקדי המחלקות של חיל הנחתים. תחילה היה בתוכנית לקציני חי"ר אך בשנתו האחרונה בקולג' הועבר לתוכנית הכשרת קציני תעופה.

סיים קורס טיס בספטמבר 1982 ושובץ בטייסת 203 להכשרה על מטוסי AV-8A הרייר. שירת כטיס הרייר בטייסת 231, כמדריך טיסה בטייסת 203 וקצין מבצעים בטייסת 223. בשנים 1988–1991 שירת בחיל האוויר המלכותי במסגרת תוכנית חילופי קצינים, הוא עבר אימונים באנגליה והוצב בגוטרסלו שבגרמניה בטייסת 3 של חיל האוויר המלכותי. בשנים 1991–1994 שירת כמדריך בטייסת האימונים הראשונה של פיקוד האימונים וההדרכה של חיל הנחתים באריזונה.

בשנים 1998–2000 פיקד על טייסת 223. במהלך מלחמת עיראק שירת כעוזר קצין אג"ם של כנף הנחתים השלישית. ב-2003 מונה לסגן מפקד טייסת האימונים הראשונה וב-2004 מונה למפקדה. במהלך שירותו בתפקיד זה הוצב בעיראק כמפקד גף בכנף הנחתים השלישית. בשנים 2006–2008 שירת כסגן מפקד המפקדה המשותפת ללוחמת רשת בפיקוד האסטרטגי של ארצות הברית. ב-2008 מונה לעוזר הסגן לענייני תעופה במטה חיל הנחתים.

ביולי 2010 מונה למפקד כנף הנחתים השנייה שהשתתפה במלחמת אפגניסטן. במאי 2012 קודם לדרגת לוטננט גנרל ומונה לסגן מפקד פיקוד הסייבר של ארצות הברית. ביולי 2014 מונה לסגן מפקד לענייני תעופה במטה חיל הנחתים ושירת בתפקיד עד 2017 כאשר הוחלף על ידי סטיבן ר' ראדר.

במהלך שירותו רשם למעלה מ-4,500 שעות טיסה על מטוסי AV-8A הרייר, נורת'רופ F-5, ו-F/A-18 הורנט. כמו כן שימש טייס משנה במגוון מסוקי חיל הנחתים ובמטוסי התדלוק של החיל. הוא עוטר במדליית השירות המצוין של המודיעין הלאומי, פעמיים בלגיון ההצטיינות, פעמיים במדליית השירות העילאי של מחלקת ההגנה ושלוש פעמים במדליית השירות הראוי לשבח.

דייוויס בעל תואר שני מאוניברסיטת חיל הנחתים ותואר שני במדיניות ציבורית בינלאומית מאוניברסיטת ג'ונס הופקינס. הוא נשוי לקרול והם הורים לשני בנים שמשרתים גם הם בחיל הנחתים.

## קישורים חיצוניים

*ביוגרפיה באתר חיל הנחתים
*New commanding general shares priorities for 2nd Marine Aircraft Wing, אתר חיל הנחתים, 19 באוגוסט 2010

קטגוריה:גנרלים בחיל הנחתים של ארצות הברית
קטגוריה:אמריקאים מעוטרי אות לגיון ההצטיינות
קטגוריה:טייסי חיל הנחתים של ארצות הברית
קטגוריה:מפקדי כנף הנחתים השנייה
קטגוריה:מעוטרי מדליית השירות המצוין של מחלקת ההגנה
קטגוריה:בוגרי אוניברסיטת ג'ונס הופקינס
קטגוריה:אנשי הכוחות המזוינים של ארצות הברית במלחמת אפגניסטן
ישראל קליי

[250px|ממוזער|שמאל|משמאל לימין: ישראל קליי, [גוטהולד סלומון|שלמה זלמן (גוטהולד) סלומון ונפתלי פרנקפורטר]]
הרב **ישראל (אדוארד) קליי** (בגרמנית: **Eduard Israel Kley**; 10 ביוני 1789 - 4 באוקטובר 1867) היה מחלוצי הזרם הרפורמי ביהדות. ממייסדי ההיכל בהמבורג, בית הכנסת הרפורמי הקהילתי הראשון, ממחברי סידור התפילה הרפורמי הראשון ומחבר קטכיזם ("מדריך אמונה") ללימוד עיקרי היהדות.

## תולדות חייו
נולד בשלזיה ולמד באוניברסיטת ברלין אצל יוהאן גוטליב פיכטה ופרידריך שליירמאכר. קליי היה דרשן בבית הכנסת הפרטי של ישראל יעקבסון בבית אמליה בר בברלין לפני שעבר להמבורג בסביבות 1817 על מנת לנהל את בית הספר היהודי המקומי. שם חבר לשלמה זלמן (גוטהולד) סלומון, נפתלי פרנקפורטר, יצחק זעקיל פרנקל ומאיר ישראל ברסלאו להקמת היכל תפילה קהילתי ("טמפל") רפורמי ראשון (בשמו הרשמי בגרמנית: Neuer Israelitischer Tempel, "בית-התפילה החדש לבני ישראל"). השינויים העיקריים שהוכנסו בסדרי בית הכנסת היו נגינת עוגב (על ידי גוי) בשבת, קריאת קטעי תפילה בגרמנית, השמטת קטעים שהזכירו את התקווה לשוב לציון כדי לחדש את עבודת הקורבנות בבית המקדש, ביטול טקס בר מצווה ועריכת טקס קונפירמציה לבנים ולבנות במקומו. עם זאת התקיימה בבית הכנסת עזרת נשים נפרדת.  על-אף שמקימי בית הכנסת הקפידו על כך שאינם סותרים יסודות הלכתיים אלא מנהגים בלבד, עורר ה"טמפל" מיד התנגדות עזה, בעיקר בשל נוסח התפילה שלו. הראב"ד הישיש ר' ברוך עוזר ודייני העיר אסרו על כניסה אליו וגייסו רבנים מכל אירופה לעזרתם. למרות הפניות לרשויות ומכתבי החרם, עמד בית-הכנסת על מקומו. הוא משך קהל גדול של צעירים, בעיקר מקרב הנשים שאך מעט מהן ידעו די עברית כדי להבין את התפילות הישנות. קליי וסלומון שימשו כדרשנים, ויהודי ספרדי מאמסטרדם בשם דוד מלדולה מילא את תפקיד הש"ץ והבעל קורא.

קליי פעל כדרשן עד 1840 ולימד עד 1856.

## לקריאה נוספת
* מיכאל מאיר, **בין מסורת לקדמה – תולדות תנועת הרפורמה ביהדות**, מרכז זלמן שזר לתולדות ישראל.

## קישורים חיצוניים

* 

קטגוריה:יהודים גרמנים
קטגוריה:רבנים רפורמים גרמנים
קטגוריה:בוגרי אוניברסיטת הומבולדט של ברלין
קטגוריה:יהדות המבורג
קטגוריה:גרמנים שנולדו ב-1789
קטגוריה:גרמנים שנפטרו ב-1867
גוטהולד סלומון

[250px|ממוזער|שמאל|משמאל לימין: [ישראל קליי, שלמה זלמן (גוטהולד) סלומון ונפתלי פרנקפורטר]]
**שלמה זלמן בן ליפמן הלוי [גוטהולד] סלומון** (גרמנית: **Gotthold Salomon**; 1 בנובמבר 1784 – 17 בנובמבר 1862 היה מחלוצי הזרם הרפורמי ביהדות. ממייסדי ההיכל בהמבורג, בית הכנסת הרפורמי הראשון, דרשן ואיש ציבור, מתרגם התנ"ך לגרמנית. חבר האגודה לתרבות ולמדע של היהודים.

## תולדות חייו
לימד בבית-הספר היהודי החופשי בדסאו (Herzogliche Franzschule), לצידו של דוד בן משה פרנקל והיה כותב ועורך בכתב העת  "שולמית". ב-1818 עבר להמבורג, שם חבר לישראל קליי, נפתלי פרנקפורטר, יצחק זעקיל פרנקל ומאיר ישראל ברסלאו להקמת "ק"ק בית חדש" (בשמו הגרמני: Neuer Israelitischer Tempel, "בית-התפילה החדש לבני ישראל"). השינויים העיקריים שהוכנסו בסדרי בית הכנסת היו נגינת עוגב (על ידי גוי) בשבת, קריאת קטעי תפילה בגרמנית, השמטה זהירה של קטעים שהזכירו את התקווה לשוב לציון כדי לחדש את עבודת הקורבנות בבית המקדש, ביטול טקס בר מצווה ועריכת טקס קונפירמציה לבנים ולבנות במקומו. התקיימה בבית הכנסת עזרת נשים נפרדת. על-אף שמקימי בית הכנסת הקפידו על כך שאינם סותרים יסודות הלכתיים אלא מנהגים בלבד, יצירת מניין נפרד פגעה בשליטת ראשי הקהל ומחיקת היסודות המשיחיים חרגה מעבר להלכה אל עיקרי האמונה. "בית חדש" עורר מיד התנגדות עזה. דייני העיר אסרו על כניסה אליו וגייסו רבנים מכל אירופה לעזרתם. למרות הפניות לרשויות ומכתבי החרם, עמד בית-הכנסת על מקומו. הוא משך קהל גדול של צעירים, בעיקר מקרב הנשים שאך מעט מהן ידעו די עברית כדי להבין את התפילות בעברית. קליי וסלומון שימשו כדרשנים, ויהודי ספרדי מאמסטרדם בשם דוד מלדולה מילא את תפקיד הש"ץ והבעל קורא כשהוא משתמש בהברה ספרדית. זו נחשבה אסתטית יותר בתקופה בה ניסו האשכנזים בגרמניה להתרחק מזיהויים עם יהדות מזרח אירופה. 

ב-1837 פרסם תרגום לגרמנית של התנ"ך בשם *Deutsche Volks- und Schulbibel für Israeliten*  יחד עם יצחק מנהיימר ובמימונו של הבנקאי סלומון היינה.

ב-1848 נבחר כציר ללנדטאג (בית הנבחרים) של המבורג.

סלומון הרבה לנסוע ולשאת דרשות בין היתר בלונדון, פרנקפורט, וינה ופראג. ב-1844 השתתף בוועידת בראונשווייג, בה התכנסו נציגים מכל גרמניה על מנת ליזום שינויים בנוהג הדתי, ועידה שהניחה את היסוד ליהדות הרפורמית כזרם כללי.

## לקריאה נוספת
* מיכאל מאיר, **בין מסורת לקדמה – תולדות תנועת הרפורמה ביהדות**, מרכז זלמן שזר לתולדות ישראל.

## קישורים חיצוניים

* רשומה ב-CERL Thesaurus
* 
* 

קטגוריה:ערכים שבהם תבנית בריטניקה אינה מתאימה
קטגוריה:יהודים גרמנים
קטגוריה:יהדות רפורמית
קטגוריה:חברי האגודה לתרבות ולמדע של היהודים
קטגוריה:מתרגמי התנ"ך
קטגוריה:יהדות המבורג
קטגוריה:גרמנים שנולדו ב-1784
קטגוריה:גרמנים שנפטרו ב-1862
מויז'ש פרסבורגר

**מויז'ש פרסבורגר** (בפולנית: **Mojżesz Presburger**;  27 בדצמבר 1904 – 1943?) היה מתמטיקאי יהודי-פולני, לוגיקאי ופילוסוף. היה תלמידו של אלפרד טרסקי. ידוע בשל המצאת אריתמטיקת פרסבורגר כסטודנט בשנת 1929. אריתמטיקת פרסבורגר היא מערכת אקסיומות מסדר ראשון של המספרים הטבעיים עם פעולת חיבור בלבד (אך ללא כפל). פרסבורגר הוכיח שהמערכת היא עקבית, שלמה וכריעה.

## קורות חיים
נולד בוורשה ב-27 בדצמבר 1904 ונספה ב, כנראה בשנת 1943. 

בשנת 2010, החלה האגודה האירופאית לתאוריה של מדעי המחשב להעניק מדי שנה את פרס פרסבורגר על תרומה יוצאת דופן למדעי המחשב התאורטיים של מדען צעיר (או במקרים יוצאי דופן למספר מדענים צעירים).

## קישורים חיצוניים

* מסמכים מחייו של פרסבורגר
* דף עד על פרסבורגר באתר יד ושם
* מאמרו של פרסבורגר על אריתמטיקת פרסבורגר, מתורגם לאנגלית ומוער

קטגוריה:ערכים שבהם תבנית בריטניקה אינה מתאימה
קטגוריה:מתמטיקאים יהודים פולנים
קטגוריה:פילוסופים יהודים פולנים
קטגוריה:מדענים שנספו בשואה
קטגוריה:פולנים שנולדו ב-1904
קטגוריה:פולנים שנפטרו ב-1943
חנן חסיד

**חנן חסיד** (1930 – 16 ביוני 2022) היה איש ציבור שכיהן כמזכיר, חבר וגזבר מושב ניר בנים וראש המועצה האזורית באר טוביה בשנים 1976–2004.

## ביוגרפיה
חסיד נולד בראשון לציון. שירת בגדוד החמישי בחטיבת הראל במלחמת העצמאות כחבלן. בין היתר נטל חלק במבצע חורב בקרבות על כיבוש עוג'ה אל חפיר, קוסיימה והניסיון הכושל לכיבוש צומת רפיח.

לאחר שחרורו מצה"ל החל לגדל ירקות עם אחיו במושב חרות. לאחר כשנתיים התיישב עם גרעין בני מושבים בצור מעון (קיבוץ שננטש המצוי כיום ליד ניר עוז) במטרה להקים מושב, אך עקב דחיית הגעת צינור מים למושב על ידי המוסדות המיישבים, החליטו המתיישבים לייסד את מושב ניר בנים ועלו על הקרקע במושב החדש ב-1955.

ב-1976 נבחר חסיד כראש המועצה האזורית באר טוביה. במהלך רוב כהונתו של חסיד כראש מועצה, היישובים שבמועצה והמועצה עצמה זכו לשגשוג כלכלי. אולם לקראת סוף 28 שנות הכהונה, התגלע משבר כלכלי. השגשוג היה בזכות הצלחת היישובים וההצלחה בגביית ארנונה. המשבר הגיע לנוכח תוכניות שתוכננו על פי צפי הכנסות, שלא לקחו בחשבון אפשרות לירידה בהכנסות, בגלל פרוץ האינתיפאדה השנייה. בנוסף לזה, התוכניות לא לקחו בחשבון את העלות האמיתית של הפיתוח אלא עלות נמוכה בהרבה מהעלות הריאלית. בנוסף, גם ההוצאות השוטפות של המועצה גדלו.

חסיד נפטר ב-16 ביוני 2022, והובא למנוחות בבית העלמין של מושב ניר בנים .

## הערות שוליים

קטגוריה:אנשי היישוב ילידי הארץ
קטגוריה:ניר בנים: אישים
קטגוריה:ראשי המועצה האזורית באר טוביה
קטגוריה:ישראלים שנולדו ב-1930
קטגוריה:ישראלים שנפטרו ב-2022
קטגוריה:אישים הקבורים במושבים
ויקיפדיה הארמנית

**ויקיפדיה הארמנית** (בארמנית: **Հայերեն Վիքիպեդիա**) היא הגרסה בשפה הארמנית של ויקיפדיה. היא נוצרה בפברואר 2003, אולם התחילה להתפתח בשנת 2005. שמה שונה ב-5 ביולי 2012.

ב-2 בדצמבר 2013 הגיע האתר ל-200,000 ערכים.

נכון ל-ב  ישנם בו  ערכים ו- משתמשים פעילים.

## שפה

השפה הארמנית היא בעיקרה הניב הארמני המזרחי. עם זאת, ויקיפדיה הארמנית מכילה גם תוכן בניב הארמני המערבי, אשר מדובר בעיקר בקרב ארמנים גולים ממדינתם.

לערכים מסוימים בוויקיפדיה הארמנית יש גרסאות נפרדות בניבים השונים. במקרים אלו, גרסת הניב המשני של הערכים ממוקמת בפינה הימנית העליונה של הערך בניב העיקרי.

## היסטוריה
### "ערך מאת כל ארמני"

ב-24 במרץ 2014 השיקו ביחד קרן ויקימדיה הארמנית ומערכת התוכנית "הגורם האנושי" (ארמנית: «Մարդկային գործոն») את קמפיין "ערך מאת כל ארמני" (מילולית: ארמני אחד, ערך אחד; ארמנית: «Մեկ հայ՝ մեկ հոդված»), והקמפיין הועלה בכמה תחנות טלוויזיה ארמניות. מטרת הקמפיין הייתה להגדיל את ערכיה של ויקיפדיה הארמנית בכמות ובאיכות. בנוסף להרחבת הנוכחות של דוברי ארמנית בוויקיפדיה, המטרה הייתה להעלות את הרמה של כל ערכים כדי שיסקרו את ההיסטוריה העשירה של העם הארמני, לצד מקומם של הארמנים בעולם היום.

מארגני הפרויקט קיוו לפגישות בין נציגי מדע, אמנות ותרבות, במטרה להכיר אותם עם מסורת הוויקי ולגרום להם לתרום לפיתוח ויקיפדיה הארמנית.

הקמפיין הושק בתוכנית "הגורם האנושי" בתאריך 24 במרץ 2014 בטלוויזיה הארמנית, ובעקבותיה הופץ גם בערוצי מדיה נוספים.

מסיבת עיתונאים על הקמפיין נערכה ב-27 במרץ 2014.

ביולי 2014 דיווחה רשת BBC News כי בעקבות הקמפיין שנערך עקפה ויקיפדיה הארמנית מספר ויקיפדיות בשפות המדוברות במדינות סמוכות במספר הערכים שלה: בשעה שבוויקיפדיה הארמנית היו יותר מ-125,000 דפים, בוויקיפדיה האזרית היו כ-102,000 דפים ובוויקיפדיה הגאורגית כ-84,000 דפים.

הקמפיין נתמך גם על ידי ממשלת ארמניה. שר החינוך הארמני ארמן אשותיאן הצהיר בפומבי כי "ערך מאת כל ארמני – אני בהחלט עושה את זה ואני מאמין שגם אתה". שר הביטחון הארמני סיראן אוהניאן הודיע כי הוא יצר ערך על צבא ארמניה.ממוזער|הלוגו של ויקיפדיה הארמנית לרגל ההגעה ל-100,000 ערכים

## קישורים חיצוניים
* 

## הערות שוליים

ארמנית
קטגוריה:אתרי אינטרנט שהושקו ב-2003
אוקסה פולוק

**אוקסה פולוק** (באנגלית: **Oksa Pollock**) היא סדרת ספרי פנטזיה לבני נוער שנכתבה על ידי הסופרות סנדרין וולף ואן פלישוטה. הסדרה כוללת שישה ספרים.

## תקציר עלילה
הסדרה עוסקת בחייה והתבגרותה של הנערה אוקסה פולוק וחבורת האנילימילים לאחר שאוקסה גילתה שהיא לא ילדה רגילה אלא ילדה עם כוחות מיוחדים שקיבלה אותם בזכות סבתה דרגומירה שהגיעה מאדפיה, עולם בלתי נראה החבוי אי שם על פני כדור הארץ.
סבתה של אוקסה ברחה מאדפיה עם כמה חברים ומשפחה לאחר שאוציוס הבוגדן השתלט על אדפיה והפך לעריץ אכזר
אוקסה נאבקת לאורך הסדרה באויבים מאדפיה (בוגדניים) בניהם היה אורטון בנו של אוציוס שיצא מאדפיה יחד עם דרגומירה לאחר שהתחזה לאחד מהם.
אוקסה מגלה במהלך הסדרה את כוחותיה ולומדת להשתמש ולשלוט בהם, בנוסף אוקסה מגלה שהיא התקווה האחרונה של אדפיה ושהיא היחידה שיכולה להציל ולהחזיר את השלטון למשפחתה ולהיות הנשגבת החדשה של אדפיה.

## דמויות
### דמויות ראשיות
*אוקסה - בתם של פאבל ומארי פולוק, נכדתה של דרגומירה והתקווה האחרונה של אדפיה
*פאבל - אביה של אוקסה, בנה של דרגומירה, בעלה של מארי ורוצה שאוקסה תחייה חיים רגילים
*דרגומירה - סבתא של אוקסה, אמו של פאבל והנשגבת של אדפיה
*אורטון - בנו של אוציוס והבוגדן העריץ של אדפיה
*טוגדואל - היה בפנימי וחברה של אוקסה לבסוף גם בן זוגה
*גוס - היה בחוצי וחברה הטוב ביותר של אוקסה מאז הילדות
*אבאקום "איש הפיה" - המגן של הנשגבות

### דמויות משניות
*אוציוס - הבוגדן הראשון של אדפיה ואביו של אורטון
*מארי - אמה של אוקסה, לא ידעה על אדפיה
*קוקה - בת דודה של טוגדאול, לא אוהבת את טוגדאול ואוקסה
*ליאומידו - אח של דרגומירה, יצא עם דרגומירה מאדפיה ומאז שומר עליה

## שמות הספרים
*אוקסה פולוק: התקווה האחרונה (יצא לאור בארץ בשנת 2010 The Last Hope)
*אוקסה פולוק: יער התועים (יצא לאור בארץ בשנת 2010 the Stray Forest)
*אוקסה פולוק: הלב של שני העולמות (יצא לאור בארץ בשנת 2011 The heart of both worlds)
*אוקסה פולוק: הקרב על מגדל הזכוכית (יצא לאור בארץ בשנת 2012 the Battle of the Glass Tower)
*אוקסה פולוק: שלטון הבוגדים (יצא לאור בארץ בשנת 2012 the rule of the treacherous)
*אוקסה פולוק: האמת הסופית (יצא לאור בארץ בשנת 2013 The ultimate truth)

## קישורים חיצוניים
* 

קטגוריה:סדרות ספרי פנטזיה
Strings (פקודה)

ממוזער|פקודת strings
**strings** (מילולית: מחרוזות) היא פקודה במערכות ההפעלה יוניקס המאתרת ומדפיסה מחרוזות טקסט המוטבעות בקבצים בינאריים, קובצי הרצה, תמונות וקובצי Dump.

הפקודה מקבלת קלט (קובץ נתונים אחד או יותר) ומחפשת בה רצף של מחרוזות ותווים גלויים, במידה ומצאה רצף תווים הגיוני תציג אותו על המסך. כל מחרוזת תופיע בשורה נפרדת.

פקודה זו היא חלק מחבילת גנו בינארי הנקראת Binutils והייתה זמינה במערכות הפעלה לינוקס בלבד. 

בשלב מאוחר יותר שולבה באופן רשמי גם בגרסאות השונות של מערכת ההפעלה חלונות, מבית מיקרוסופט.

## שימוש
השימוש הסטנדרטי בפקודת `strings`, בסביבת יוניקס, יתבצע כדלקמן:

```bash
strings [file...]
```


ניתן לשלב ערכים נוספים:
* strings -n number: קביעת אורך מחרוזת (אורך ברירת המחדל הוא 4 תווים).
* strings -a: יסרוק את כל הקובץ.
* strings -v: יציג גרסה.
* strings -f: תבנית.
* man strings - יציג את ספר הוראות של פקודה זו.

השימוש בערכים הנוספים, בסביבת יוניקס, יתבצע כדלקמן:


```bash
strings [-a][-t format][-n number][file...]
```


## קישורים חיצוניים
רשימת פקודות יוניקס (באנגלית)

רשימת פקודות CMD (באנגלית)

קטגוריה:פקודות מחשב
קטגוריה:פקודות יוניקס
קטגוריה:מחרוזת (מדעי המחשב)
ויל גרייבס

**ויליאם תומאס "ויל" גרייבס** (באנגלית: **William Thomas "Will" Graves**, נולד ב-15 במאי 1988) הוא כדורסלן אמריקאי ששיחק לאחרונה בעמדת הסמול פורוורד בקבוצת פורטו מהליגה הפורטוגלית הראשונה.

## קריירה
במכללה שיחק בקבוצת הכדורסל של אוניברסיטת צפון קרוליינה. הציע את עצמו לבחירה בדראפט 2011, אך לא נבחר על ידי אף קבוצה.

ב-10 בפברואר 2010 חתם גרייבס באקיטה נורת'רן האפינטס היפנית, ושם התחיל את הקריירה שלו. לאחר מכן נדד בכמה קבוצות, בין השאר בבוקה ג'וניורס הארגנטינאית ובקבוצות נוספות בדרום אמריקה. לקראת עונת  חתם בקבוצת הכדורסל מכבי חיפה היט, עזב לחצי שנה וחזר לאחר מכן לקדנציה נוספת של עוד שנתיים.

את שיא הקריירה שלו בנקודות רשם בשנה השלישית שלו במדי מכבי חיפה כאשר קלע 34 נקודות במשחק ב-27 בפברואר 2017.

ב-20 באפריל באותה העונה נפצע בראשו במהלך משחק מול מכבי תל אביב וגמר את העונה. 

לאחר הפציעה ובפתיחת עונת הכדורסל 2017/18 חתם ויל גרייבס בשורותיה של מכבי חיפה לעונה נוספת אך לאחר חמישה מחזורים, בהם סיפק 2.4 נקודות ו-2.0 ריבאונדים ב-20.6 דקות למשחק החליטו בקבוצה להיפרד מהשחקן. 

בשנת 2017 החל גריבס להתאמן יחד עם הפועל חיפה ובקיץ 2018 חתם בקבוצה, באוקטובר 2018 שוחרר גריבס מהקבוצה

ב-2019 חתם בפורטו מהליגה הפורטולגית עמה זכה באליפות ובגביע הסופר קאפ הפורטוגלי.

## קישורים חיצוניים

## הערות שוליים

קטגוריה:אמריקאים ילידי קרוליינה הצפונית
קטגוריה:גרינסבורו: אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני הפועל חיפה
קטגוריה:כדורסלני מכבי חיפה
קטגוריה:קרוליינה הצפונית: כדורסלנים
קטגוריה:אמריקאים שנולדו ב-1988
יצחק ברטלר

הרב **יצחק אייזיק ברטלר** (כ"ח בתמוז ה'תרצ"ח, 27 ביולי 1938 – ד' באדר א' ה'תשפ"ב, 5 בפברואר 2022) היה מראשי ישיבת איתרי ומחבר סדרת הספרים "בית יצחק".

## ביוגרפיה
נולד בכ"ח בתמוז ה'תרצ"ח לרב מנחם אשר ברטלר, במשפחה שהשתייכה לחסידות ויז'ניץ. למד בצעירותו בישיבת סלבודקה. לאחר נישואיו שימש ראש כולל אברכים בתל אביב. בשנת תשל"ב התמנה לתפקיד ראש ישיבת איתרי על ידי ראש הישיבה הרב מרדכי אליפנט והחל לשמש בתפקיד לצד הרב שלמה פישר ששימש גם הוא כראש הישיבה. שימש בישיבה חמישים שנה כראש ישיבה עד לפטירתו.
מסר שיעור כללי מדי יום רביעי למשך כשעה.

כיהן כחבר נשיאות מפעל הש"ס העולמי מאז הקמתו בשלהי שנות ה-70 של המאה ה-20 ועד לפטירתו.

נפטר בשבת בתאריך ד' אדר א' ה'תשפ"ב, ונקבר בבית הקברות ויז'ניץ בבני ברק.

## ספרו בית יצחק
חיבר סדרת ספרים בת 13 כרכים על מסכתות הש"ס, בספר נמצאים שיעוריו שמסר בישיבה עם חידושים נוספים.

יצאו עד כה על מסכתות: שבת, פסחים, סוכה, יבמות, כתובות, נדרים, גיטין, קידושין, בבא קמא, בבא מציעא, בבא בתרא, מכות.
בשנת תשפ"ב חדשיים לפני פטירתו הוציא לאור עוד שני כרכי מילואים על כל המסכתות הנ"ל.

## משפחתו
הרב ברטלר היה נשוי לרבקה לבית פריינד, ולהם נולדו ששה ילדים: בניו וחתניו מכהנים במשרות תורניות שונות:
* הרב רפאל - ר"מ בישיבת מאור יצחק במושב חמד.
* הרב אהרן עמנואל - ר"מ בישיבת תורת זאב.
* הרב ישראל מאיר - ראש 'חבורת העמוד' בישיבת מיר בירושלים.
* בתו -אשת הרב ישראל עמיהוד הכהן קליין, ר"מ בישיבת איתרי ומחבר סדרת הספרים "עמודי הוד" (על מסכת סוכה ועלמסכת לולב הגזול  ועלמסכת פסחים, סוגיות ליל הסדר ועלמסכת שביעית ועלחנוכה ועלמשלי, הוד משלי ועל בעל הטורים על התורה).
* בתו - אשת הרב מרדכי זק"ש, היה ר"מ בישיבת חיי משה, מחבר ספרי "שמעתתא דשגגות" ו"שמעתתא דבן פקועה", ונכדו של הרב מרדכי יהודה לייב זק"ש.
* בתו - אשת הרב מנחם מנדל וולפא, ראש כולל ומחבר הספר 'טעם כעיקר', 

אחותו עדינה נשואה לחוקר החסידות יצחק אלפסי. אחות נוספת נשואה לרב כתריאל קולודצקי, ראש ישיבת היישוב החדש.

## קישורים חיצוניים
* 
* 
* 
* 

## הערות שוליים

קטגוריה:רבנים ליטאים ישראלים
קטגוריה:רבני ישיבת איתרי
בוגרי ישיבת סלובודקה
קטגוריה:ראשי ישיבה ליטאים בישראל
קטגוריה:ירושלים: רבנים
קטגוריה:פרשני התלמוד
קטגוריה:ישראלים שנולדו ב-1938
קטגוריה:ישראלים שנפטרו ב-2022
Roll It Gal

**Roll It Gal** (המוכר גם כ-**Roll It**) הוא שיר של הזמרת אליסון הינדס , כחלק מאלבום האולפן הראשון שלה, *Soca Queen*. השיר יצא בברבדוס ב-2005, ויצא בבריטניה ב-3 בספטמבר 2007. השיר הגיע, בשיאו, למקום ה-135 במצעד הסינגלים הבריטי.

## גרסת ג'יי סטטוס

הלהקה ג'יי סטטוס הוציאה גרסת כיסוי לשיר ב-18 במרץ 2007. שונטל ושלדון בנג'מין, מלחיני "Roll It Gal" הפיקו והלחינו מחדש את השיר עבור הלהקה. השיר הוא שיתוף הפעולה הראשון של ריהאנה עם הלהקה ועם הזמרת שונטל.

במכירות ובמצעדים השיר כלל לא זכה להצלחה, והוא הפך לאחד השירים הכושלים ביותר של ריהאנה ושונטל. השיר הוא השיר היחידי שהלהקה הוציאה עד היום. את השיר כתבו ליינה, ובנג'מין והשיר הופק על ידי אוון רוג'רס, וקארל סטרקן.

### רקע וכתיבה
את השיר כתבו שלטון בנימין ושונטל ליין, והוא הופק על ידי אוון רוג'רס וקארל סטרקן. גם את הגרסה המקורית של אליסון הינדס כתבו השניים, והוא הופק על ידי שאלשוק. הקליפ של השיר בוים על ידי במאית הווידאו קליפים ושתי קולה.

### מיקומי שיא
במצעדים, השיר כלל לא זכה להצלחה כאשר הצליח להיכנס רק לשלושה מצעדים. בגרמניה השיר הצליח בשיאו להגיע למקום ה-8.

## קישורים חיצוניים

## הערות שוליים

קטגוריה:שירי 2005
קטגוריה:סינגלי בכורה מ-2005
קטגוריה:סינגלים מ-2007
קטגוריה:שירי ריהאנה
קטגוריה:שירים באנגלית
קטגוריה:וידאו קליפים שבוימו על ידי ושתי קולה